CELEX: 32014R0190
Language: lt
Date: 2014-02-24 00:00:00
Title: 2014 m. vasario 24 d. Tarybos įgyvendinimo reglamentas (ES) Nr. 190/2014, kuriuo iš dalies keičiamas Įgyvendinimo reglamentas (ES) Nr. 461/2013, kuriuo, pagal Reglamento (EB) Nr. 597/2009 18 straipsnį atlikus priemonių galiojimo termino peržiūrą, tam tikram importuojamam Indijos kilmės polietileno tereftalatui (PET) nustatomas galutinis kompensacinis muitas

28.2.2014   
            
            
               LT
            
            
               Europos Sąjungos oficialusis leidinys
            
            
               L 59/5
            
         
      TARYBOS ĮGYVENDINIMO REGLAMENTAS (ES) Nr. 190/2014
   2014 m. vasario 24 d.
   kuriuo iš dalies keičiamas Įgyvendinimo reglamentas (ES) Nr. 461/2013, kuriuo, pagal Reglamento (EB) Nr. 597/2009 18 straipsnį atlikus priemonių galiojimo termino peržiūrą, tam tikram importuojamam Indijos kilmės polietileno tereftalatui (PET) nustatomas galutinis kompensacinis muitas
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. birželio 11 d. Tarybos reglamentą (EB) Nr. 597/2009 dėl apsaugos nuo subsidijuoto importo iš Europos bendrijos narėmis nesančių valstybių (1) (toliau – pagrindinis reglamentas), ypač į jo 13 straipsnį,
   atsižvelgdama į Europos Komisijos pasiūlymą, pateiktą pasikonsultavus su Patariamuoju komitetu,
   kadangi:
   A.   ANKSTESNĖ PROCEDŪRA
   
   
               (1)
            
            
               Reglamentu (EB) Nr. 2603/2000 (2) Taryba nustatė kompensacines priemones, taikomas importuojamam Indijos kilmės polietileno tereftalatui (toliau – PET). Atlikus priemonių galiojimo termino peržiūrą, tų priemonių taikymas buvo paskutinį kartą pratęstas Tarybos įgyvendinimo reglamentu (ES) Nr. 461/2013 (3).
            
         
               (2)
            
            
               Reglamentu (EB) Nr. 2604/2000 (4) Taryba nustatė antidempingo priemones, taikomas importuojamam Indijos kilmės PET. Atlikus priemonių galiojimo termino peržiūrą, tų priemonių taikymas buvo paskutinį kartą pratęstas Tarybos reglamentu (EB) Nr. 192/2007 (5). 2012 m. vasario 24 d. Komisija inicijavo tolesnę priemonių galiojimo termino peržiūrą. Įgyvendinimo sprendimu 2013/226/ES (6) Taryba atmetė Komisijos pasiūlymą dėl Tarybos įgyvendinimo reglamento, kuriuo numatoma toliau taikyti antidempingo muitą importuojamam, inter alia, Indijos kilmės PET, todėl antidempingo priemonės nustojo galioti.
            
         
               (3)
            
            
               2000 m. Sprendimu 2000/745/EB (7) Komisija priėmė įsipareigojimus dėl kainos, kurie susiję su antidempingo ir antisubsidijų tyrimais ir kuriuos pasiūlė, inter alia, Indijos bendrovės: Pearl Engineering Polymers Limited (toliau – Pearl) ir Reliance Industries Limited (toliau – Reliance). 2005 m. Sprendimu 2005/697/EB (8), Komisija priėmė Indijos bendrovės South ASEAN Petrochem Limited, kuri po susijungimo pakeitė savo pavadinimą į Dhunseri Petrochem & Tea Limited (toliau – Dhunseri) (9), įsipareigojimą.
            
         B.   ĮSIPAREIGOJIMŲ PANAIKINIMAS IR DALINIS ĮGYVENDINIMO REGLAMENTO (ES) NR. 461/2013 PAKEITIMAS
   
   
               (4)
            
            
               Įgyvendinimo sprendimu 2014/109/ES (10) Komisija panaikino priimtus įsipareigojimus, kuriuos pasiūlė trys Indijos bendrovės: Dhunseri, Reliance ir Pearl. Todėl Įgyvendinimo reglamento (ES) 461/2013 1 straipsnio 4 dalis ir 2 straipsnis kartu su to reglamento priedu turėtų būti panaikinti. Todėl galutiniai kompensaciniai muitai, nustatyti Įgyvendinimo reglamento (ES) Nr. 461/2013 1 straipsnio 2 dalimi, turėtų būti taikomi importuojamam bendrovių Dhunseri, Reliance ir Pearl pagamintam PET (papildomas TARIC kodas A585Dhunseri, papildomas TARIC kodas A181Reliance ir papildomas TARIC kodas A182Pearl),
            
         PRIĖMĖ ŠĮ REGLAMENTĄ:
   1 straipsnis
   1.   Įgyvendinimo reglamento (ES) Nr. 461/2013 1 straipsnio 4 dalis ir 2 straipsnis bei to reglamento priedas panaikinami.
   2.   Įgyvendinimo reglamento (ES) Nr. 461/2013 1 straipsnio 5 dalis pernumeruojama į 1 straipsnio 4 dalį.
   3.   Įgyvendinimo reglamento (ES) Nr. 461/2013 3 straipsnis pernumeruojamas į 2 straipsnį.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2014 m. vasario 24 d.
      
         
            Tarybos vardu
         
         
            Pirmininkas
         
         K. ARVANITOPOULOS
         
      
   
   
      (1)  OL L 188, 2009 7 18, p. 93.
   
      (2)  2000 m. lapkričio 27 d. Tarybos reglamentas (EB) Nr. 2603/2000, įvedantis galutinį kompensacinį muitą ir galutinai surenkantis laikinąjį muitą, įvestą tam tikram importuojamam Indijos, Malaizijos ir Tailando kilmės polietileno tereftalatui, ir nutraukiantis antisubsidinę procedūrą dėl tam tikro Indonezijos, Korėjos Respublikos ir Taivanio kilmės polietileno tereftalato importo (OL L 301, 2000 11 30, p. 1).
   
      (3)  2013 m. gegužės 21 d. Tarybos įgyvendinimo reglamentas (ES) Nr. 461/2013, kuriuo, pagal Reglamento (EB) Nr. 597/2009 18 straipsnį atlikus priemonių galiojimo termino peržiūrą, tam tikram importuojamam Indijos kilmės polietileno tereftalatui (PET) nustatomas galutinis kompensacinis muitas (OL L 137, 2013 5 23, p. 1).
   
      (4)  2000 m. lapkričio 27 d. Tarybos reglamentas (EB) Nr. 2604/2000, nustatantis galutinį antidempingo muitą ir galutinai surenkantis laikinąjį muitą, taikomą tam tikro polietileno tereftalato, kurio kilmės šalys Indija, Indonezija, Malaizija, Korėjos Respublika, Taivanis ir Tailandas, importui (OL L 301, 2000 11 30, p. 21).
   
      (5)  2007 m. vasario 22 d. Tarybos reglamentas (EB) Nr. 192/2007, nustatantis galutinį antidempingo muitą tam tikram Indijos, Indonezijos, Malaizijos, Korėjos Respublikos, Tailando ir Taivano kilmės importuojamam polietileno tereftalatui (PET) pasibaigus priemonių galiojimo termino peržiūrai ir dalinei tarpinei peržiūrai pagal Reglamento (EB) Nr. 384/96 11 straipsnio 2 dalį ir 11 straipsnio 3 dalį (OL L 59, 2007 2 27, p. 1).
   
      (6)  2013 m. gegužės 21 d. Tarybos įgyvendinimo sprendimas 2013/226/ES, kuriuo atmetamas pasiūlymas dėl Tarybos įgyvendinimo reglamento, kuriuo, pagal Reglamento (EB) Nr. 1225/2009 11 straipsnio 2 dalį atlikus priemonių galiojimo termino peržiūrą, tam tikram importuojamam Indijos, Taivano ir Tailando kilmės polietileno tereftalatui nustatomas galutinis antidempingo muitas ir baigiamas su tam tikru importuojamu Indonezijos ir Malaizijos kilmės polietileno tereftalatu susijęs priemonių galiojimo termino peržiūros tyrimas, tokiu mastu, kokiu šiuo pasiūlymu tam tikram importuojamam Indijos, Taivano ir Tailando kilmės polietileno tereftalatui būtų nustatytas galutinis antidempingo muitas (OL L 136, 2013 5 23, p. 12).
   
      (7)  2000 m. lapkričio 29 d. Komisijos sprendimas 2000/745/EB, kuriuo priimami pasiūlyti įsipareigojimai, susiję su antidempingo ir antisubsidijų tyrimais dėl Indijos, Indonezijos, Malaizijos, Korėjos Respublikos, Taivano ir Tailando kilmės tam tikro polietileno tereftalato (PET) importo (OL L 301, 2000 11 30, p. 88).
   
      (8)  2005 m. rugsėjo 12 d. Komisijos sprendimas 2005/697/EB, iš dalies keičiantis Sprendimą 2000/745/EB, priimantį pasiūlytus įsipareigojimus, susijusius su antidempingo ir antisubsidijų tyrimo procesais dėl, inter alia, Indijos kilmės polietileno tereftalato (PET) importo (OL L 266, 2005 10 11, p. 62).
   
      (9)  Pranešimas dėl tam tikram importuojamam Indijos kilmės polietileno tereftalatui taikomų kompensacinių priemonių: bendrovės, kuriai taikomas individualus kompensacinis muitas, pavadinimo pakeitimas (OL C 335, 2010 12 11, p. 7).
   
      (10)  2014 m. vasario 4 d. Komisijos įgyvendinimo sprendimas 2014/109/ES, kuriuo panaikinamas Sprendimas 2000/745/EB, priimantis pasiūlytus įsipareigojimus, susijusius su antidempingo ir antisubsidijų tyrimo procesais dėl, inter alia, Indijos kilmės polietileno tereftalato (PET) importo (žr. šio Oficialiojo leidinio p. 35).